חיל הנחתים של ארצות הברית

חיל הנחתים של ארצות הברית (באנגלית: United States Marine Corps-USMC) הוא אחת הזרועות בכוחות המזוינים של ארצות הברית. מטרתו המקורית הייתה התמחות של חיל רגלים בלחימה ימית (הגנה על ספינות ותקיפתן) ולוחמה אמפיבית (נחיתה מהים). החיל כפוף למחלקת הצי של ארצות הברית, בדומה לחיל הים. נכון לשנת 2017 משרתים בו 182,000 חיילים בשירות סדיר ו-38,500 חיילים בשירות מילואים.
המוטו של החיל הוא SEMPER FIDELIS (בתרגום מלטינית: תמיד נאמן).

היסטוריה
ימין|ממוזער|דגל חיל הנחתים
החיל נוסד ב-10 בנובמבר 1775, במהלך מלחמת העצמאות האמריקנית, בהחלטת הקונגרס הקונטיננטלי. גיוס הנחתים הראשונים נערך בעיר פילדלפיה, והם הוצבו על ספינות של חיל הים. יחידת הנחתים פורקה אחרי סיום המלחמה באפריל 1783 והוקמה מחדש ב-11 ביולי 1798.

הנחתים השתתפו במלחמות נגד שודדי ים בים התיכון, במה שהאמריקאים מכנים המלחמות הברבריות או מלחמות טריפולי (הראשונה קרתה בשנים 1801–1805 והשנייה הייתה בשנת 1815). מכאן ישנו המשפט בהמנון חיל הנחתים "לחופי טריפולי".

הנחתים השתתפו במלחמת ארצות הברית–מקסיקו בשנים 1846–1848, ובמידה פחותה גם במלחמת האזרחים האמריקנית בשנים 1861–1865. בסוף המאה ה-19 החיל פעל בקוריאה, קובה, הפיליפינים וסין. בתחילת המאה ה-20 החיל פעל במרכז אמריקה, והתמחה בלחימת גרילה.

במלחמת העולם הראשונה החיל פעל בעיקר בצרפת, ונחשב ליחידה המצליחה ביותר של הצבא האמריקני. החיילים הגרמנים, שהתרשמו מלחימתם של הנחתים, כינו אותם "כלבי השטן" - כינוי שהנחתים אימצו בגאווה.

במלחמת העולם השנייה החיל פעל בעיקר בזירת האוקיינוס השקט, נגד הצבא היפני. במהלך המלחמה מבנה החיל התרחב, משתי חטיבות בלבד לשש דיוויזיות של חיל רגלים וחמש כנפות, עם 132 טייסות אוויר. הקרבות הקשים ביותר של החיל במלחמה נערכו באיים גוודלקנל, איוו ג'ימה ואוקינאווה. שתי דיוויזיות פורקו אחרי המלחמה.

במלחמת קוריאה החיל פעל לצד צבא היבשה, ולחם בהצלחה נגד כוחות הצבא הסיני שחדרו לקוריאה, עד שנאלץ לסגת.

ממוזער|250px|מחלקת לוחמים של הנדסה קרבית של חיל הנחתים האמריקני, פועלת בעיראק, 2004.
ממוזער|250px|לוחמי חיל הנחתים יורים במקלע כבד M2 בראונינג באימון.
ממוזער|250px|צלף של חיל הנחתים יורה ברובה M40A5.
במלחמת וייטנאם החיל לחם בקרבות רבים, לרבות הקרבות בדה נאנג ובקה-סאן. הנחתים היו בין הכוחות הראשונים שהוצבו בווייטנאם, והאחרונים שעזבו את המדינה, אחרי פינוי השגרירות האמריקנית בעיר סייגון.

ב-23 באוקטובר 1983 הותקפו מגורי הנחתים בעיר ביירות בלבנון - באירוע, שהוביל ליציאת האמריקנים מלבנון, נהרגו 241 אמריקנים. במלחמת המפרץ הנחתים שחררו את כווית מהכיבוש העיראקי, ובשנת 1995 כוח של החיל חילץ את טייס חיל האוויר סקוט או'גריידי, שנאלץ לנטוש את מטוסו מעל בוסניה.

החל ממרץ 2003, השתתף החיל באופן משמעותי בלחימה במלחמת עיראק. בין השאר, החיל הוביל את התקיפות בעיר פלוג'ה בשנת 2004.

יחידות עיקריות

כנפות אוויר:
כל כנף מקבילה לדיוויזיה ומורכבת משלושה להקים (מקבילים לרגימנט), בכל להק שלוש טייסות בהן כ-24 כלי טיס.
 כנף הנחתים הראשונה - באוקינאווה, יפן.
 כנף הנחתים השנייה - בצפון קרוליינה, הכנף הגדולה ביותר.
 כנף הנחתים השלישית - בקליפורניה.
 כנף הנחתים הרביעית - יחידת מילואים.

החיל מפעיל מטוסי קרב מדגם F-35 לייטנינג II, F/A-18 והארייר II, מטוסי תובלה מדגם הרקולס, מטוסי לוחמה אלקטרונית מדגם EA-6B, מסוקי קרב מדגם סופר-קוברה, מסוקי סער ותובלה מדגם בל UH-1 אירוקוי, סי סטאליון, סי קינג, בל-בואינג V-22 ובלק הוק וכלי טיס בלתי מאוישים (כטב"מ).

דיוויזיות חיל רגלים:
 דיוויזיית הנחתים הראשונה - בבסיס פנדלטון שבקליפורניה
 דיוויזיית הנחתים השנייה - בבסיס קמפ לאז'ון שבקרוליינה הצפונית
 דיוויזיית הנחתים השלישית - באוקינאווה
 דיוויזיית הנחתים הרביעית - בניו אורלינס שבלואיזיאנה - יחידת מילואים

בסיס האימונים המרכזי של החיל נמצא בקוונטיקו שבוירג'יניה, ומשמש גם את ה-FBI וה-DEA.

נוסף על כך משויכת לחיל תזמורת חיל הנחתים של ארצות הברית, המהווה את התזמורת הנשיאותית הרשמית.

פיקודים מרכזיים
פיקוד כוחות חיל הנחתים - אחראי להכשרה ואימון יחידות הנחתים ולגזרת האוקיינוס האטלנטי
כוחות הנחתים בפיקוד הפסיפי - אחראי לתמיכה בפעילות פיקוד האינדו-פסיפי של ארצות הברית
פיקוד המבצעים המיוחדים של חיל הנחתים
פיקוד כוחות המילואים של הנחתים
פיקוד פיתוח הלוחמה של הנחתים
פיקוד האימונים וההדרכה של הנחתים

כוחות משימה
שמאל|ממוזער|250px|נחתים מניפים את דגל ארצות הברית בקרב איוו ג'ימה, 23 בפברואר 1945. צילום: ג'ו רוזנטל, Associated Press
החיל מרכיב כוחות משימה עצמאיים בשלושה גדלים עיקריים, בהתאם למשימות. כל כוח מכונה "כוח משימה אווירי-קרקעי" (MAGTF בקיצור), ומורכב מארבע יחידות - יחידת פיקוד, יחידות קרב קרקעית (רגלים, שריון, תותחנים, הנדסה קרבית ויחידות מיוחדות), יחידת קרב אווירית (מטוסים ומסוקים) ויחידה תומכת לחימה (קשר, חימוש, רפואה, תחזוקה ועוד). ארבע היחידות העיקריות היבשתיות הן חיל רגלים, חיל הנדסה קרבית, חיל תותחנים וחיל שריון.
 יחידת משלוח של הנחתים (MEU) - כוח משימה קטן, שמוכשר לבצע מבצעים מיוחדים. מפקד הכוח הוא קצין בדרגת קולונל. כולל גדוד חיל רגלים בסיוע טנקים, תותחים וכלים נוספים, וטייסת משולבת של מטוסים ומסוקים. בכל אחד מחמשת הציים של חיל הים האמריקני הוצבו שלוש יחידות משלוח, ויחידה נוספת מוצבת באוקינאווה.
 חטיבת משלוח של הנחתים (MEB) - כוח משימה בינוני. כולל חטיבת חיל רגלים.
 כוח משלוח של הנחתים (MEF) - כוח משימה גדול. כולל דיוויזיית חיל רגלים, רגימנט תותחנים, חיל הנדסה, מספר גדודי שריון, גדודים נוספים וכנף אווירית. כוחות סיור נפרשו במלחמת המפרץ בשנת 1991, ובמלחמת עיראק בשנת 2003.
כוח המשלוח הראשון של חיל הנחתים - נותן מענה לפיקוד מרכז של ארצות הברית ולפיקוד האינדו-פסיפי של ארצות הברית. כולל את הדיוויזיה הראשונה, הכנף השלישית, קבוצת הלוגיסטיקה הראשונה וקבוצת המודיעין הראשונה
כוח המשלוח השני של חיל הנחתים - מתמקד בעיקר במענה לזירה הצפון-אטלנטית, אירופה ואפריקה. כולל את הדיוויזיה השנייה, הכנף השנייה, קבוצת הלוגיסטיקה השנייה וקבוצת המודיעין שנייה.
כוח המשלוח השלישי של חיל הנחתים - מתמקד בזירה הפסיפית. כולל את הדיוויזיה השלישית, הכנף הראשונה, קבוצת הלוגיסטיקה השלישית וקבוצת המודיעין השלישית
 סיירת חיל הנחתים - פלוגות כוחות מיוחדים סיור וקומנדו, אשר מתפקדות בחיל הנחתים כפלוגת סיור לחדירות עמוקות טווח לעומק מערכי האויב, כמשמר קדמי של דיוויזיות הרגלים של הנחתים וכן ככוח למבצעים מיוחדים. אנשי הסיירת מתמחים בלוחמה זעירה, צניחה וצניחה חופשית, צלילה, לוחמה בטרור וחבלה.

דרגות החיל

 אמצעי לחימה 

חיל הנחתים של ארצות הברית מפעיל מגוון אמצעי לחימה בהם נשק קל, כלי רכב ורכב קרבי משוריין, ארטילריה קלה, כלי שיט וכלי טיס.

 נשק קל 
ממוזער|250px|חייל מארינס יורה ב-M16A4
 הנשק האישי של חיילי המרינס הוא רובי סער מדגמי M16A4 (ארוך) ו-M4 קרבין.
 אקדח שירות: ברטה M9A1, כאשר לאחרונה חוזר לשירות ה-M45A1, גרסה מודרנית של הקולט M1911.
 מקלעים: מאג M240, מקלע M249, מקלעון M27 IAR ומקלע כבד M2 בראונינג.
 רובי קלע סער: M25, רובה M14 DMR, רובה M39 EMR ורובה SR-25 Mk 11.
 רובי צלפים: רובה M40 בריחי מדגמי A3 ו-A5, רובי SR-25 Mk 11 ו-M110 SASS חצי-אוטומטיים, רובה בארט M107 נגד חומרים.
 רקטות נגד טנקים: M72 לאו, B-300 SMAW ו-AT4.
 טילים נגד טנקים: BGM-71 TOW ו-FGM-148 ג'אוולין.

כלי טיס פעילים
 מטוסים 
 מטוסיםדגם  תמונה  ארץ ייצור  כניסה לשירות  סוג  כמות  עימותים עיקריים C-9 Skytrain II  דגם B  ("רכבת אווירית")  100px    משנת 1968  מטוס תובלה  C-9B - 2  F/A-18 Hornet  דגמים A,C,D  ("דבור")  100px    משנת 1983  מטוס מבוסס נושאת מטוסים, מטוס קרב  F/A-18A - 48  F/A-18C - 86  F/A-18D - 95  מלחמת עיראק, מלחמת אפגניסטן F-35 לייטנינג II  דגם B  ("ברק 2")  100px    משנת 2015  מטוס מבוסס נושאת מטוסים, מטוס קרב  F-35B - 340  מבצע חירות מתמשכת KC-130  דגמים F,R,T,J  100px    משנת 1962  תדלוק אווירי  KC-130F - 5  KC-130R - 2  KC-130T - 28  KC-130J - 46  Cessna UC-35  דגמים C,D  100px    משנת 1969  מטוס נוסעים  UC-35C - 2  UC-35D - 10 

 מסוקים 
 מסוקי קרבדגם  תמונה  ארץ ייצור  כניסה לשירות  סוג  כמות  עימותים עיקריים AH-1 SuperCobra  דגם W  ("סופר קוברה")  100px    משנת 1986  מסוק קרב  AH-1W - 153  מלחמת המפרץ, מלחמת עיראק AH-1Z Viper  דגם Z  ("צפע")  100px    משנת 2010  מסוק קרב  AH-1Z - 28  מלחמת עיראק מסוקי סערדגם  תמונה  ארץ ייצור  כניסה לשירות  סוג  כמות  עימותים עיקריים CH-46E  דגם E  ("אביר ים")  100px    משנת 1981  מסוק סער, מסוק תובלה  CH-46E - 111  מלחמת וייטנאם, מלחמת המפרץ מלחמת עיראק, מלחמת אפגניסטן סירוסקי CH-53E סופר סטליון ("סופר פר הרבעה")  100px    משנת 2010  מסוק סער, מסוק תובלה  CH-53E - 139  מלחמת עיראק, מלחמת אפגניסטן UH-1N Twin Huey  דגם N  ("טווין יואי")  100px    משנת 1970  מסוק סער  UH-1N - 88  מלחמת עיראק UH-1Y Venom  דגם Y  ("ארס")  100px    משנת 2008  מסוק סער  UH-1Y - 31  אחריםדגם  תמונה  ארץ ייצור  כניסה לשירות  סוג  כמות  עימותים עיקריים סירוסקי SH-3 סי קינג  דגם D  ("מלך הים")  100px    משנת 1961  תובלת אח"מים   VH-3D - 11  VH-53 Sea Stallion  דגם D  ("סי סטליון")  100px    משנת 1966  מסוק תובלה של אנשי VIP   VH-53D - 2  VH-60 Whitehawk  דגם N  ("נץ לבן")  100px    משנת 1979  תובלת אח"מים   VH-60N - 7 

 אחרים 
  המראה ונחיתה קצרה ואנכיתדגם  תמונה  ארץ ייצור  כניסה לשירות  סוג  כמות  עימותים עיקריים AV-8B Harrier II  דגם B  ("הרייר")  100px      משנת 1985  VTOL - מטוס תקיפה  AV-8B - 99 מלחמת אפגניסטן MV-22 Osprey  דגם B  ("עיט הדגים")  100px    משנת 2007  VTOL - מטה רוטור, מסוק רב משימתי  MV-22B - 126  מלחמת אפגניסטן TAV-8B Harrier II  דגם B  ("הרייר")  100px      משנת 1985  VTOL - מטוס אימון  TAV-8B - 19  F-35 Lightning II  דגם B  ("ברק")  100px    משנת 2015VTOL ו-STOL - מטוס קרב  F-35B - 21 

 תרגילים 
פגיון ירוק, הוא תרגיל צבאי בן חמישה ימים הנערך מדי שנה במרכז הלחימה הקרקעית של חיל הנחתים.

ראו גם
 יושב ראש המטות המשולבים
 חיל הנחתים המלכותי
 חיל הנחתים הרוסי

 קישורים חיצוניים 




 דניאל אדלסון, זר יבין זאת - צה"ל מאמן את חיל הנחתים האמריקני, באתר זרוע היבשה.
 להתחיל מחדש – הקמת רגימנט לחימה בחופים בחיל הנחתים, מערכות
 אבי דהן, הכשרת כוחות לתעסוקה מבצעית - הדוגמה של המרינס, מערכות גיליון 434,  דצמבר 2010, עמודים 38–45.
 שי לוי, מעבר לקווי האויב: הכירו את הקומנדו של המארינס, אתר "פז"ם",  29.04.2012.
 .


 הערות שוליים 

*
קטגוריה:הכוחות המזוינים של ארצות הברית
קטגוריה:חיל רגלים
אמריקאי
קטגוריה:מחלקת ההגנה של ארצות הברית